താലിബാന് സ്ത്രീകളെ ലൈംഗിക അടിമകള് മാത്രമല്ല ആക്കുക, ബാങ്ക് ജീവനക്കാരികളെ ജോലിയില് നിന്ന് പുറത്താക്കി, ബന്ധുക്കളായ പുരുഷന്മാര് ഹാജരാകണം കാബൂള്: അഫ്ഗാനിസ്ഥാനില് മുന്നേറ്റം തുടരുന്ന താലിബന് മുന്കാല ഭരണം ആവര്ത്തിക്കുമെന്ന് സൂചനകള്. സ്ത്രീകള്ക്ക് ജോലി ചെയ്യാന് അവസരം നല്കുമെന്ന താലിബാന്റെ വാഗ്ദാനം ജലരേഖയാകുമെന്നുള്ള റിപ്പോര്ട്ടുകളാണ് പുറത്തുവരുന്നത്. സ്ത്രീകളെ ലൈംഗികാടിമകള് ആക്കാന് ശ്രമം തുടങ്ങിയതായുളള വാര്ത്തകള്ക്ക് പിന്നാലെയാണ് കഴിഞ്ഞ് ദിവസം ബാങ്ക് ജീവനക്കാരിയെ ദോലിയില് നിന്നും പുറത്താക്കിയത്. കഴിഞ്ഞമാസം ആദ്യം കാണ്ടഹാര് നഗരത്തിലെത്തിയ താലിബാന് തീവ്രവാദികള് അഫ്ഗാനിസ്ഥാന്റെ അസീസി ബാങ്കിലെ ജീവനക്കാരികളെ ജോലിയില് നിന്ന് പുറത്താക്കിയിരുന്നു. ഇനി ജോലിക്കായി തിരിച്ചുവരേണ്ടെന്ന് നിര്ദേശിക്കുകയും ചെയ്തു. ഇവര്ക്ക് പകരം ഇവരുടെ ബന്ധുക്കളായ പുരുഷന്മാര് ജോലിക്ക് വന്നാല്മ തിയെന്നാണ് ഇവര് പറഞ്ഞതെന്ന് ബാങ്ക് മാനേജര് പറയുന്നു. രണ്ടു ദിവസത്തിന് ശേഷം പടിഞ്ഞാറന് നഗരമായ ഹെറാത്തിലെ. ബാങ്കില് മൂന്ന് താലിബാന് തീവ്രവാദികള് തോക്കുമായി കടന്നുചെന്ന് സ്ത്രീജിവനക്കാര് മുഖം മറയ്ക്കാതിരുന്നതിന്റെ പേരില് കുപിതരാകുകയും ഇവരെ പുറത്താക്കി പുരുഷ ജീവനക്കാര് പകരമായി എത്താന് ആവശ്യപ്പെടുകയും ചെയ്തു. തങ്ങളുടെ നിയന്ത്രണത്തില് ഇരിക്കുന്ന സ്ഥലത്ത് ബാങ്കുകളില് വനിതാ ജീവനക്കാരെ അനുവദിക്കുന്നതിനെ കുറിച്ച് തീരുമാനം എടുത്തിട്ടില്ലെന്നാണ് താലിബാന് വക്താവ് പറയുന്നത്. താലിബാന് പിടിച്ചെടുത്ത പ്രദേശങ്ങളില് ലൈംഗികാടിമകളാക്കി ഉപയോഗിക്കാന് സ്ത്രീകളെ പിടിച്ചുകൊണ്ടുപോകുന്നതായും ഇത് ഭയന്ന് സ്ത്രീകള് പാലായനം ചെയ്യുന്നതായും വാര്ത്തകള് പുറത്തുവന്നിരുന്നു.